

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 406-02/22-01/2

URBROJ: 2186-6-02/1-22-2

Petrijanec, 30.12.2022.

Naručitelj Općina Petrijanec, Vladimira Nazora 157, 42206 Petrijanec, OIB: 59042118698, pokrenuo je postupak jednostavne nabave za predmet nabave: Digitalizacija i transparentnost općinske uprave, oznake, odnosno evidencijskog broja nabave iz Plana nabave Općine Petrijanec za 2022. godinu 56/JN-22/U, a za koji predmet nabave se sukladno članku 12. stavak 1. točka 1.a) Zakona o javnoj nabavi (Narodne novine broj 120/16 i 114/22, dalje u tekstu ZJN 2016) ne primjenjuje ZJN 2016, obzirom da je procijenjena vrijednost predmetne nabave usluga manja od 200.000,00 kuna bez PDV-a.

Ovime Općina Petrijanec zainteresiranim gospodarskim subjektima upućuje:

**POZIV NA DOSTAVU PONUDE**

**u postupku jednostavne nabave za predmet nabave:**

**„Digitalizacija i transparentnost općinske uprave“**

1. **Podaci o Naručitelju:**

Općina Petrijanec, Vladimira Nazora 157, 42206 Petrijanec

OIB: 59042118698

Odgovorna osoba naručitelja: općinski načelnik Željko Posavec, mag. ing. mech.

Tel: 042/714-220

Adresa elektroničke pošte: opcina@petrijanec.hr

Internetska adresa: <http://www.petrijanec.hr/>

Osoba zadužena za komunikaciju s ponuditeljima: Željko Posavec; telefon: 042/714-220, e-mail: nacelnik@petrijanec.hr.

**Vrsta postupka javne nabave**

Postupak jednostavne nabave

**Vrsta ugovora o javnoj nabavi**

Predmet ugovora su usluge.

**Navod o sukobu interesa**

Ne postoje gospodarski subjekti s kojima Naručitelj ne smije sklapati ugovore o nabavi u smislu odredbi članka 75. - 83. Zakona o javnoj nabavi.

1. **Evidencijski broj nabave:** 56/JN-22/U
2. **Procijenjena vrijednost nabave**: 193.000,00 kn bez PDV-a, odnosno 241.250,00 kn s PDV-om.
3. **Predmet nabave**

**CPV oznaka:** 72212920-4 Usluge razvoja programske podrške za automatizaciju uredskog

poslovanja

**Predmet nabave**: Predmet nabave je usluga izrade i implementacije rješenja i opreme u svrhu

digitalizacije i transparentnosti općinske uprave Općine Petrijanec

**Opis predmeta nabave**:

Digitalizacija i transparentnost općinske uprave predstavlja kompletno digitalno rješenje koje će omogućiti digitalizaciju arhive Općine Petrijanec i objavu podataka iz proračuna Općine. Općina digitalizira općinsku upravu kroz uvođenje informacijskog sustava za upravljanje dokumentima. Cilj je uspostaviti brzu pretragu, pregled i korištenje podataka, uz primjenu propisanih, dokumentiranih procedura. Aplikacijski sustav služit će kao potpora u ostvarenju pružanja informacija ali i ubrzavanju i pojednostavljenju administrativnih procesa unutar uprave, koristit će se za naprednije vrednovanje dostupnih podataka te za donošenje kvalitetnih odluka.

U predmetnom postupku jednostavne nabave nabavlja se usluga razvoja informacijskog sustava za upravljanje dokumentima, odnosno:

* digitalizacija dokumentacije (analiza i priprema dokumenata za digitalizaciju) sukladno zakonskim obvezama vezanim uz arhiviranje dokumenata,
* unos dokumenata, skeniranje (skeniranje dokumenata – kreiranje elektroničke arhive, arhiviranje dokumenata – elektronska arhiva),
* evidencija i pretraživanje (unos dokumenata u informacijski sustav, identifikacija i izrada popisa dokumentacije, sustav za digitalno pretraživanje dokumenata),
* implementacija i prilagodba sustava za upravljanje dokumentima korisniku,
* edukacija administratora informacijskog sustava,
* implementacija sustava za transparentnost proračuna (objava uplata i isplata) sukladno zakonskim propisima,
* nabava, dobava i instalacija svih potrebnih uređaja sukladno priloženom Troškovniku u dokumentaciji postupka.

Obzirom da naručitelj u svojem poslovanju koristi određena softverska rješenja potrebno je cjelinu koja se isporučuje temeljem ovog postupka, odnosno hardver i softver najprije međusobno uskladiti te prilagoditi postojećem rješenju kako bi cjelokupni sustav bio kompatibilan i funkcionirao u skladu s potrebama naručitelja.

**Količina predmeta nabave** specificirana je u troškovniku (prilog ovog Poziva na dostavu ponuda) isto kao i detaljne karakteristike proizvoda koji se nabavljaju u sklopu digitalizacije. Obzirom da se u predmetnom postupku, između ostalog, radi o skeniranju dokumentacije Općine okvirna količina dokumenata veličine A4 formata za skeniranje procjenjuje se na 80.000,00 komada. Kako bi ponuditelj mogao dati adekvatnu ponudu, potrebno je izvršiti uvid u količinu dokumentacije potrebne za skeniranje dolaskom na adresu Općine Petrijanec. Dolazak na uvid najavljuje se na adresu nacelnik@petrijanec.hr.

**Troškovnik** čini prilog ovog poziva na dostavu ponude. U troškovniku je potrebno iskazati cijenu za nuđenu uslugu sa i bez PDV-a za cijelo vrijeme trajanja ugovora. Jedinične cijene svake stavke Troškovnika i ukupna cijena ponude bez PDV-a moraju biti zaokružene na dvije decimale te se izražavaju u kunama dok za konverziju cijena u eure vrijedi tečaj fiksne konverzije. Ako ponuditelj ne ispuni troškovnik u skladu sa zahtjevima iz ovog poziva na dostavu ponuda ili promjeni tekst ili količine navedene u obrascu Troškovnika, smatrat će se da je takav troškovnik nepotpun i nevažeći te će ponuda biti odbijena. Sve stavke Troškovnika moraju biti popunjene. Nije dozvoljeno nuditi predmet nabave po grupama.

Ako se nudi jednakovrijedan proizvod, u za to predviđeno mjesto u dokumentaciji, ponuditelj je u obvezi upisati ponuđeno i dokazati sukladnost traženom u dokumentaciji o nabavi te u kolonu Napomene ponuditelja u Troškovniku upisati dokaz jednakovrijednosti, ako je primjenjivo. Ako to nije navedeno, smatrat će se da je ponuditelj ponudio izvorno opisanu stavku.

U svrhu dokazivanja jednakovrijednosti nuđenih proizvoda Naručitelj će prihvatiti odstupanja u vrijednosti do maksimalno +/- 8 % u odnosu na zahtijevano dokumentacijom o nabavi.

**Način i rok izvršenja:**

S ponuditeljem čija ponuda bude odabrana sklopit će se ugovor o nabavi usluge, u skladu s uvjetima iz ovog poziva na dostavu ponuda i odabranom ponudom.

Planirani rok početka izvršenja usluge je odmah po potpisivanju ugovora. Izvršitelj se obvezuje uslugu koja je predmet nabave izvršiti u krajnjem roku od 4 (četiri) mjeseca od dana potpisivanja ugovora. Usluga se smatra izvršenom po instaliranju sve potrebne opreme i softverskih rješenja te završenoj edukaciji korisnika.

Trošak ispravljanja nedostataka, bez obzira na razlog, tereti izvršitelja.

Promjena roka može uslijediti temeljem pisanog zahtjeva izvršitelja. Opravdanost zahtjeva za promjenom roka procjenjuje naručitelj.

**Mjesto izvršenja:**

Općina Petrijanec.

1. **Rok, način i uvjeti plaćanja**:

Predujam je isključen, kao i traženje sredstava osiguranja plaćanja.

Sva plaćanja naručitelj će izvršiti na poslovni račun odabranog ponuditelja u roku od 30 dana od zaprimanja elektroničkog računa i pratećih isprava. Račun će izvršitelj isporučiti po završetku cjelokupne instalacije opreme i softverskih rješenja te edukacije korisnika za rad sa sustavom.

1. **Razlozi za isključenje gospodarskog subjekta i kriteriji za kvalitativni odabir gospodarskog subjekta (uvjeti sposobnosti):**
	1. **Osnove za isključenje gospodarskog subjekta**

Neplaćene dospjele porezne obveze i obveze za mirovinsko i zdravstveno osiguranje

Javni naručitelj obvezan je isključiti gospodarskog subjekta iz postupka nabave ako utvrdi da

gospodarski subjekt nije ispunio obveze plaćanja dospjelih poreznih obveza i obveza za

mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimno javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt **u ponudi dostavlja potvrdu Porezne uprave o stanju duga koja ne smije biti starija od 30 dana** računajući od dana upućivanja Poziva.

**Kažnjavanje**

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

 a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je **u ponudi dostaviti izjavu**. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana slanja Poziva. Odgovarajućom izjavom smatrat će se i popunjena izjava iz priloga ovog poziva.

Naručitelj može tijekom postupka nabave radi provjere okolnosti iz ove točke zatražiti dostavu potvrde izdanu od strane nadležnog tijela koje vodi službenu evidenciju o kažnjavanju.

* 1. **Sposobnost za obavljanje profesionalne djelatnosti**

Gospodarski subjekt mora biti upisan u sudski, obrtni, strukovni ili drugi odgovarajući registar u državi njegova poslovnog nastana, kako bi dokazao svoju sposobnost za obavljanje profesionalne djelatnosti.

Za potrebe utvrđivanja gore navedene okolnosti, gospodarski subjekt **u ponudi dostavlja izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

* 1. **Tehnička i stručna sposobnost – popis usluga istih ili sličnih predmetu nabave pruženih u godini u kojoj je započeo postupak nabave i tijekom 3 (tri) godine koje prethode toj godini**

Popis sadrži predmet ugovora, vrijednost ugovora (usluge), vrijeme i mjesto ispunjenja ugovora te naziv druge ugovorne strane.

Ponuditelj mora dokazati da ima minimalno iskustvo u godini u kojoj je započeo postupak ove nabave (2022.g.) i tijekom 3 godine koje prethode toj godini (2021., 2020. i 2019.g.) izvršenom uslugom:

- za najmanje 1 (jedan), a najviše za 3 (tri) ista ili slična ugovora kao što je predmet ovog postupka jednostavne nabave, čija je vrijednost (jednog ugovora) ili zbrojena vrijednost (najviše triju ugovora) najmanje jednaka 193.000,00 kuna (bez PDV-a).

1. **Kriterij za odabir ponude:** ekonomski najpovoljnija ponuda. Naručitelj je u ovom postupku nabave odredio samo cijenu kao kriterij za određivanje ekonomski najpovoljnije ponude. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije..
2. **PODACI O PONUDI**

**Sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst poziva ne smije se mijenjati i nadopunjavati. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom ovlaštenog prevoditelja na hrvatskom jeziku.

Ponuda treba sadržavati:

* Ispunjeni i ovjereni Ponudbeni list koji se nalazi u prilogu ovog poziva
* Ispunjeni Troškovnik koji se nalazi u prilogu ovog poziva
* Izjavu o nekažnjavanju koju daje osoba po zakonu ovlaštena za zastupanje gospodarskog subjekta. Odgovarajućom izjavom smatrat će se i popunjena izjava iz priloga ovog poziva
* Potvrdu Porezne uprave o stanju duga koja ne smije biti starija od 30 dana računajući od dana upućivanja Poziva
* Izvadak iz sudskog/obrtnog registra koji ne smije biti stariji od 3 mjeseca računajući od dana upućivanja Poziva
* Popis izvršenih usluga u slobodnom formatu

**Način dostave ponuda i rok za dostavu ponuda**

Ponuda se podnosi isključivo u elektronskom obliku elektroničkom poštom i to na način da se obavezno zatraži potvrda o pročitanoj elektronskoj pošti od strane Naručitelja.

Adresa elektronske pošte na koju se šalju ponude je nacelnik@petrijanec.hr.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Kao predmet u elektronskoj pošti potrebno je navesti evidencijski broj nabave 56/JN-22/U te naslov Digitalizacija i transparentnost općinske uprave.

**ROK ZA DOSTAVU PONUDA JE 12.1.2023. u 10:00 sati**

**Izmjena, dopuna i povlačenje ponude**

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude.

**Mjesto, vrijeme i datum otvaranja ponuda**:

Otvaranje ponuda provode ovlašteni predstavnici naručitelja u postupku nabave i nije javno.

Ponuda pristigla nakon isteka roka za dostavu ponuda se neće otvarati, te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda te ocjene ponuda sastaviti zapisnik o otvaranju, pregledu i ocjeni ponuda.

**Način određivanja cijene ponude**

Ponuditelji su dužni ponuditi, tj. upisati cijene (zaokružene na dvije decimale) za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u Ponudbenom listu.

Cijena ponude izražava se u kunama, a piše se brojkama. U za to predviđeno mjesto u troškovniku upisuje se i cijena u eurima.

Jedinične cijene iskazanu u troškovniku odabranog ponuditelja nepromjenjive su.

Ako ponuditelj nije u sustavu poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**Rok valjanosti ponude**

Rok valjanosti ponude ne može biti kraći od 3 mjeseca od dana isteka roka za dostavu ponuda.

1. **OSTALO**

**Izuzetno niska ponuda**

Ako je u ponudi iskazana izuzetno niska cijena ponude ili pojedine jedinične cijene što dovodi u sumnju mogućnosti izvršenja predmeta nabave, naručitelj može odbiti takvu ponudu. Prije odbijanja ili prihvaćanja takve ponude naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

**Pojašnjenje i upotpunjavanje ponude**

U postupku pregleda i ocjene ponuda naručitelj može pozvati ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave.

Ukoliko se u postupku pregleda i ocjene ponuda uoči računska pogreška, Naručitelj će istu ispraviti i pozvati ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške ponuditeljima se daje primjereni rok.

**Prijedlog ugovora**

Odabrani ponuditelj je dužan s Naručiteljem sklopiti i potpisati Ugovor, u skladu s uvjetima određenima u Pozivu na dostavu ponuda i odabranom ponudom.

**Komunikacija s naručiteljem**

Sva komunikacija između naručitelja i gospodarskih subjekata mora biti u pisanom obliku i na hrvatskom jeziku.

**Odredbe o podugovarateljima**:

Gospodarski subjekt koji namjerava dati dio ugovora o javnoj nabavi u podugovor obvezan je u

ponudi:

1. navesti koji dio ugovora namjerava dati u podugovor (predmet ili količina, vrijednost ili postotni

udio)

1. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

U slučaju nominiranja podugovaratelja plaćanje je izravno na poslovni račun podugovaratelja.

**Odredbe koje se odnose na zajednicu gospodarskih subjekata**

Ponuditelji iz Zajednice gospodarskih subjekata mogu podnijeti zajedničku ponudu.

Ponuda zajednice gospodarskih subjekata sadrži naziv i sjedište svih ponuditelja iz zajedničke ponude, naziv i sjedište nositelja ponude, imena osoba odgovornih za izvršenje nabave iz zajedničke ponude.

Odgovornost ponuditelja iz zajedničke ponude je solidarna te ponuditelji moraju dati Izjavu o solidarnoj odgovornosti zajedničkih ponuditelja te istu priložiti ponudi.

U slučaju nuđenja zajedničke ponude, članovi zajednice gospodarskih subjekata obvezni su dokazati da ne postoje razlozi za isključenje ponuditelja na način kako je opisan o u Pozivu te dokazati svoju sposobnost.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

U slučaju zajedničke ponude, u ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice. Naručitelj neposredno plaća svakom članu zajednice za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

**PRILOZI POZIVA NA DOSTAVU PONUDA:**

Ponudbeni list

Troškovnik

Ogledni primjerak Izjave o nekažnjavanju

**PRILOG 1. Ponudbeni list**

**PONUDBENI LIST**

|  |  |  |
| --- | --- | --- |
| 1. | Naziv i sjedište naručitelja: | Općina PetrijanecVladimira Nazora 15742206 Petrijanec |
|  | **Zajednica gospodarskih subjekata (zaokružiti)** |  **DA NE** |
| 2. | Podaci o ponuditelju/članu zajednice gospodarskih subjekata ovlaštenog za komunikaciju s naručiteljem: |  |
| 2.1. | Naziv ponuditelja: |  |
|  | Sjedište ponuditelja |  |
|  | Adresa ponuditelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | IBAN broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | Predmet nabave | Digitalizacija i transparentnost općinske uprave |
| 4. | Podaci o podugovarateljima i podaci o dijelu ugovora o jednostavnoj nabavi, ako se dio ugovora o jednostavnoj nabavi daje u podugovor |  |
|  | Naziv i sjedište podugovaratelja |  |
|  | Adresa podugovaratelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | IBAN broj računa |  |
|  | Navod o tome je li podugovaratelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba podugovaratelja |  |
|  | Broj telefona |  |
|  | Broj telefaksa  |  |
|  | Podatak o dijelu ugovora koji se daje u podugovor |  |
| 5. | Cijena ponude bez poreza na dodanu vrijednost – brojkama, u kunama |  |
| 5.a | Cijena ponude bez poreza na dodanu vrijednost – brojkama, u eurima |  |
| 6. | Iznos poreza na dodanu vrijednost – brojkama, u kunama |  |
| 6.a | Iznos poreza na dodanu vrijednost – brojkama, u eurima |  |
| 7. | Cijena ponude s porezom na dodanu vrijednost – brojkama, u kunama |  |
| 7.a | Cijena ponude s porezom na dodanu vrijednost – brojkama, u eurima |  |
| 8. | Rok valjanosti ponude | **3 mjeseca** |
| 9. | Rok plaćanja |  |
| 10. | Broj i datum ponude |  |

**Obavezno ispuniti sve stavke**

**Uz ponudbeni list dostavljamo sljedeće priloge ponudi:**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
7. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ponuditelj:**

 (upisati ime i prezime osobe ovlaštene za zastupanje ponuditelja)

 (potpis i pečat)